คือหนูอายุ 16 นะคะ ช่วงนี้มีอาการปวดฉี่ บางครั้งออกมาน้อย แต่จะมีฟองออกมาเล็กน้อยค่ะ กดชักโครกครั้งเดียวหาย ออกมามากนี่คือออกมาปกติที่ฉี่อะค่ะ ช่วงนี้อาการเครียด กังวลกับอาการป่วยค่ะ เพราะกลัวป่วยมากๆ เลยมักจะมีอาการปวดนิดปวดน้อย ตามตัว ตามข้อบ้างค่ะ แต่เคยเป็นแบบนี้เคยปล่อยไป ไม่เครียดมันก็หาย ส่วนใหญ่มันมักจะเป็นเวลาเครียดอะค่ะ ;-; ฉี่ดูจากสีก็ดูปกติดีนะคะ กินน้ำมากฉี่ก็จะใสเหลืองอ่อน กินน้ำน้อยก็จะเข้ม ช่วยทีนะคะ ผู้ปกครองหนูบอกว่าปกติอะค่า
สวัสดีค่ะ ปริมาณปัสสาวะที่ออกมา จะขึ้นอยู่กับปริมาณน้ำที่ดื่มเข้าไป และการเสียน้ำของร่างกาย เช่น การเสียเหงื่อ เสียเลือด (เช่น มีเลือดออก) เป็นต้น ดังนั้น หากดื่มน้ำมาก ปริมาณปัสสาะย่อมมีมาก หรือทำให้มีปัสสาวะบ่อย และสีของปัสสาวะจะออกเหลืองใส แต่หากดื่มน้ำน้อย หรือร่างกายมีการเสียเหงื่อมาก เช่น จากอากาศที่ร้อน หรือการออกกำลังกาย ก็จะทำให้ปริมาณของปัสสาวะมีน้อย และมีสีออกเหลืองเข้มค่ะ ไม่ได้ผิดปกติอะไร ส่วนฟองในปัสสาวะ หากมีเล็กน้อย ก็ไม่ได้ถือว่าผิดปกติเช่นกันค่ะสำหรับอาการของปัสสาวะที่จะถือว่าผิดปกติ คือ มีปัสสาวะบ่อย แม้จะไม่ได้ดื่มน้ำเข้าไปมาก มีอาการปัสสาวะขัด ปวดเวลาปัสสาวะ ปัสสาวะไม่สูด หรือปัสสาวะออกไปแล้ว ก็ยังรู้สึกว่าปัสสาวะออกไม่หมด ปัสสาวะขุ่น มีตะกอนปน ปัสสาวะมีเลือดปน เป็นต้นดังนั้น หากไม่ได้มีอาการผิดปกติดังกล่าว ก็ไม่จำเป็นต้องทำอะไร แต่หากมีอาการผิดปกติดังกล่าว ก็ควรไปพบแพทย์ค่ะสำหรับอาการเครียดนั้น ย่อมทำให้ร่างกายมีอาการผิดปกติต่างๆ ได้ ทั้งทำให้ปัสสาวะบ่อย ปวดหัว ปวดตามตัว รวมถึงอาการอื่นๆ เช่น เวียนหัว อ่อนเพลีย นอนไม่หลับ ใจสั่น หายใจไม่สุด เจ็บหน้าอก ปวดหลัง ปวดท้อง เป็นต้น ดังนั้น ก็ควรพยายามหาทางผ่อนคลายความเครียดที่เป็นอยู่ด้วยค่ะ